b'\n_START_ARTICLE_\nLokanta\n_START_PARAGRAPH_\nLokanta o esnaf lokantas\xc4\xb1 \xc3\xa9s un petit restaurant, a la cultura i llengua turca. La paraula lokanta ve de l\'itali\xc3\xa0 "locanda". Es pot dir que l\'"esnaf lokantas\xc4\xb1" correspon al diner americ\xc3\xa0, \xc3\xa9s el mateix, petit i informal._NEWLINE_Els Esnaf lokantalar\xc4\xb1 (plural) ofereixen cuina tradicional, s\xc3\xb3n gaireb\xc3\xa9 sempre establiments petits (moltes vegades familiars) i amb preus econ\xc3\xb2mics. Els Esnaf lokantalar\xc4\xb1 generalment es troben als mercats. Esnaf significa els comerciants, funcionaris i altres treballadors del mercat o la zona comercial i aquestes persones s\xc3\xb3n els comensals d\'aquests petits restaurants. Com aquests restaurants es troben dins d\'una zona comercial, gaireb\xc3\xa9 sempre tenen acc\xc3\xa9s als productes alimentaris frescos i barats i generalment no serveixen menjar r\xc3\xa0pid occidental. Molts \'esnaf lokantalar\xc4\xb1 no tenen men\xc3\xba, hom veu els plats a unes safates exposades i demana el menjar. Entre els plats que generalment es troben a un esnaf lokantas\xc4\xb1 hi ha "tencere yemekleri" (plats d\'olla) com el kuru fasulye i pilav (pilaf turc), combinaci\xc3\xb3 considerada menjar nacional a Turquia, algun que altre yahni (estofat, com tas kebap o nohutlu yahni), plats de verdures, sopes (\xc3\xa7orba) i cac\xc4\xb1k, \xc3\xa7oban salata i ayran per acompanyar els plats._NEWLINE_Segons Vedat Milor, gourmet i cr\xc3\xadtic de menjar turc, els esnaf lokantalar\xc4\xb1 s\xc3\xb3n un dels elements culturals m\xc3\xa9s importants de la societat turca, ja que s\xc3\xb3n els restaurants portadors de la tradici\xc3\xb3 culin\xc3\xa0ria turca.'